CELEX: 32014D0438
Language: da
Date: 2014-07-08 00:00:00
Title: Rådets afgørelse 2014/438/FUSP af 8. juli 2014 om ændring og forlængelse af mandatet for Den Europæiske Unions særlige repræsentant for Sydkaukasus og krisen i Georgien

9.7.2014   
            
            
               DA
            
            
               Den Europæiske Unions Tidende
            
            
               L 200/11
            
         RÅDETS AFGØRELSE 2014/438/FUSP
   af 8. juli 2014
   om ændring og forlængelse af mandatet for Den Europæiske Unions særlige repræsentant for Sydkaukasus og krisen i Georgien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, artikel 31, stk. 2, og artikel 33,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 25. august 2011 vedtog Rådet afgørelse 2011/518/FUSP (1) om udnævnelse af Philippe LEFORT til Den Europæiske Unions særlige repræsentant (EUSR) for Sydkaukasus og krisen i Georgien.
            
         
               (2)
            
            
               Den 2. juli 2013 vedtog Rådet afgørelse 2013/353/FUSP (2) om forlængelse af mandatet for Philippe LEFORT indtil den 30. juni 2014.
            
         
               (3)
            
            
               Den 20. januar 2014 vedtog Rådet afgørelse 2014/22/FUSP (3) om fastlæggelse af et finansielt referencegrundlag på 1 040 000 EUR til EUSR for perioden fra den 1. januar 2014 til den 30. juni 2014.
            
         
               (4)
            
            
               Efter at Philippe LEFORT trådte tilbage den 31. januar 2014, bør Herbert SALBER udnævnes til den nye EUSR for Sydkaukasus og krisen i Georgien for perioden til den 28. februar 2015.
            
         
               (5)
            
            
               EUSR gennemfører mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
            
         VEDTAGET DENNE AFGØRELSE:
   Artikel 1
   I afgørelse 2013/353/FUSP foretages følgende ændringer:
   
               1)
            
            
               I artikel 1 tilføjes følgende stykke:
               »Herbert SALBER udnævnes herved til EUSR for Sydkaukasus og krisen i Georgien for perioden til den 28. februar 2015. Rådet kan på grundlag af en vurdering fra Den Udenrigs- og Sikkerhedspolitiske Komité (PSC) og på forslag fra HR træffe afgørelse om, at EUSR's mandat afsluttes tidligere.«
            
         
               2)
            
            
               Artikel 5, stk. 1, affattes således:
               »1.   Det finansielle referencegrundlag til dækning af udgifterne i forbindelse med EUSR's mandat i perioden fra den 1. juli 2013 til den 31. december 2013 udgør 1 050 000 EUR.
               Det finansielle referencegrundlag til dækning af udgifterne i forbindelse med EUSR's mandat i perioden fra den 1. januar 2014 til den 30. juni 2014 udgør 1 050 000 EUR.
               Det finansielle referencegrundlag til dækning af udgifterne i forbindelse med EUSR's mandat i perioden fra den 1. juli 2014 til den 28. februar 2015 udgør 1 380 000 EUR.«
            
         
               3)
            
            
               Artikel 14, stk. 1, affattes således:
               »1.   Gennemførelsen af denne afgørelse og dens sammenhæng med andre bidrag fra Unionen til regionen tages løbende op til revision. EUSR forelægger Rådet, HR og Kommissionen en samlet rapport om gennemførelsen af mandatet inden udgangen af november 2014.«
            
         Artikel 2
   Ikrafttræden
   Denne afgørelse træder i kraft på dagen for vedtagelsen.
   Den anvendes fra den 1. juli 2014.
   
      Udfærdiget i Bruxelles, den 8. juli 2014.
      
         
            På Rådets vegne
         
         P. C. PADOAN
         
            Formand
         
      
   
   
      (1)  Rådets afgørelse 2011/518/FUSP af 25. august 2011 om udnævnelse af Den Europæiske Unions særlige repræsentant for Sydkaukasus og krisen i Georgien (EUT L 221 af 27.8.2011, s. 5).
   
      (2)  Rådets afgørelse 2013/353/FUSP af 2. juli 2013 om ændring og forlængelse af mandatet for Den Europæiske Unions særlige repræsentant for Sydkaukasus og krisen i Georgien (EUT L 185 af 4.7.2013, s. 9).
   
      (3)  Rådets afgørelse 2014/22/FUSP af 20. januar 2014 om ændring af afgørelse 2013/353/FUSP om ændring og forlængelse af for mandatet for Den Europæiske Unions særlige repræsentant for Sydkaukasus og krisen i Georgien (EUT L 16 af 21.1.2014, s. 30).